Archaeologi in excavationibus in Nova Caledonia anno 1952 factis audierant [xapeta'a] 'foramen ducere; locus ubi foditur' dici a locutoribus linguae Haveke. Quam vocem false audientes Lapitam finxerunt nomen culturae et populi in ea regione antiquissimi. Verum culturae illius archaeologicae Lapitensis nomen ignotum manet. Similitudo Laputae, nominis ab Ionathan Swift libro Gulliver's Travels inscripto (1726) prolati, fortuita est, namque exploratores Europaei Novam Caledoniam primum anno 1774 tetigerunt.